**Plan de acțiune pentru integrarea copiilor cu dizabilități**

***Elevul T.S***. din clasa a III-a prezintă ***dificultăți medii de învățare***. Aceasta  are  dificultăți în a învăța și a scrie corect, să citească sau să utilizeze numerele și anumite concepte. Ȋn ciuda intervențiilor corespunzătoare, până în prezent, a  atins performanțe sub cele așteptate la marea majoritate a ariilor curriculare. De asemenea elevul  prezintă o stagnare în gândire și vorbire, dificultăți de concentrare și un respect de sine scăzut. Nu prea relaționează cu colegii și preferă jocurile individuale. Mediul familial este nefavorabil, mama e casnică, tala este muncitor, mai au 4 copii  mici  în întreținere și manifestă ușor dezinteres față de situația școlară a băiatului.

**Plan de acțiune:**

**Elevi**

* Pentru integrarea acestui elev pot fi organizate mai multe activităţi ṣcolare ṣi extraṣcolare cu elevii clasei sau cu elevi din alte clase:
* Activități de conṣtintizare a elevilor  că *,,Nu toţi suntem la fel!*”;
* Integrarea elevului în grupul clasei și acceptarea acestuia de grup ca parte integrantă a grupului (ex. de comunicare asertivă, jocuri de rol, de relaționare);
* Activități de învățare care au ca scop evidențierea calităților elevilor și a comportamentelor pozitive care duc la creșterea stimei de sine (ex. exerciții de autocunoaștere și dezvoltare personală);
* Organizarea diferitelor activități extrașcolare: vizite, excursii, diferite activități culturale, în care elevul primește diferite sarcini de lucru pe măsura capacității sale cognitive, cu scopul valorizării acesteia, integrării și acceptării acesteia ca membru a grupului (ex. implicarea în organizarea unei excursii, sau a  activității culturale, recitarea unei poezii scurte, fredonarea unui cântec, etc.)

***Strategii de învățare diverse****:*  folosirea metodelor activ - participative și practice adaptate, învățarea prin cooperare: în perechi, în echipă; dezbateri cu elevii, jocuri de rol, ateliere de creație la care elevul să-ṣi pună în valoare atitudinile, expoziții în care să fie valorificată munca elevului.

***Resurse****:* materiale didactice adecvate și ușor de utilizat, resurse educaționale deschise, utilizarea unor materiale intuitive care facilitează învățarea, resurse IT (calculator, videoproiector, tabletă), fișe de activitate.

***Metode de evaluare****:*observarea sistematică a comportamentului elevului, aprecieri și încurajări verbale,  verificări scrise și orale, fișe de evaluare a progresului, evaluarea ṣi încurajarea de către colegi

**Părinți:**

        Unul dintre aspectele importante ale incluziunii elevului în școala de masă este comunicarea profesorului cu părinții. Părinții cunosc situația școlară a copilului, prin urmare, *acțiunile întreprinse* în relația cu părinții sunt:

* Informarea părinților despre comportamentul elevului în mediul școlar și cu  privire la nivelul achizițiilor cognitive identificat în urma analizei realizat;
* Includerea părinților într-un program de consiliere psihologică alături de copil;
* Organizarea de activități extrașcolare care cuprind activități care să fie derulate de copil alături de părinți, în scopul consolidării relației părinte-copil și a facilitării comunicării între părinți;
* Includerea părinților în programe și cursuri de formare specifice în vederea dezvoltării unor competențe necesare susținerii și sprijinirii copilului cu CES;
* Menținerea unei relații de colaborare cu părinții în vederea informării acestora privind progresele școlare ale elevului, sau a reglării/îmbunătățirii unor aspecte ce țin de activitatea și comportamentul elevei în mediul școlar.

***Strategiile de învățare:*** dezbateri cu părinţii, ateliere de creație la care să participe ṣi părinţii, expoziții ṣi activităţi comune cu părinţii.

***Resurse:*** prezentări tematice, materiale informative, chestionare, jurnale reflexive, consilieri școlari, profesori de sprijin, specialiști în educație incluzivă, parinţii.

***Metode de evaluare****:*fișe de progres, portofolii cu produsele activităților.

**Cadre didactice:**

* Prezentarea situației elevului în cadrul unei ședințe organizate cu Colectivul profesorilor clasei;
* Discuţii cu colegii în cadrul comisiei metodice;
* Sprijinirea profesorilor cu informații în realizarea PEI-ului fiecărei discipline sau realizarea unui plan de intervenție comun la nivelul unor arii curriculare;
* Colaborarea cu consilierul școlar/ profesorul de sprijin care monitorizează cazul;
* Participarea la cursuri de formare ce vizează integrarea copiilor cu CES;
* invitaţia specialiṣtilor la ore ṣi la susţinerea unor activităţi de informare a cadrelor didactice
* Studiere în cadru Comisiei metodice a învăţătorilor a ordinului Nr.3124?2017 (integrarea elevilor cu tulburări de învățare) ṣi  ordinului Nr.1985/2016

***Strategii de învățare****:* mese rotunde, cursuri de formare, dezbateri, interasistențe

***Resurse****:* lucrări de specialitate, documente IT,  fișe de monitorizare, jurnale reflexive,

***Metode de evaluare:***portofolii cu produsele activității, chestionare,

***Ȋn ceea ce privește îmbunătățirea calității vieții***:

·         identificarea unor resurse materiale și includerea elevului în diferite programe socio-educative (ex. ”Școală după Școală”), sau Programe de sprijin a elevilor cu posibilități materiale reduse

·         includerea elevuluiîntr*-*un program de consiliere psihologică școlară (cel puțin o oră pe săptămânal).

***În cadrul orelor de specialitate:***

*Întocmirea planului educativ individualizat(PEI) ,* pentru elevul în cauză, în urma analizei complexe a nivelului de competențe formate până în momentul respectiv, plan care presupune:

·         adaptarea activităților de învățare în funcție de cerințele cognitive (exerciții de citire, de scriere, calcule simple, utilizarea și exersarea anumitor concepte, etc)

·         alocarea unui timp suficient pentru sarcinile de învățare

·         organizarea mai multor momente de consolidare și exersare pe durata activităților de învățare.

·         formularea instrucțiunilor și sarcinilor de lucru într-un mod simplu și accesibil.

***Doar făcând front comun (elevi, părinţi, cadre didactice, comunitate, specialiṣti),  putem reuṣi!***